b'\n_START_ARTICLE_\nAhondroplazija\n_START_SECTION_\nVzroki\n_START_PARAGRAPH_\nVe\xc4\x8dina otrok ahondroplastikov je normalne rasti. Motnja se pojavi zaradi mutacije gena za receptor rastnega dejavnika fibroblastov. Mutiran gen se izra\xc5\xbea dominantno. Otroci, ki imajo enega od star\xc5\xa1ev z ahondroplazijo, imajo 50\xc2\xa0% mo\xc5\xbenosti, da sami postanejo ahondroplastiki.\n_START_SECTION_\nSimptomi\n_START_PARAGRAPH_\nPo navadi \xc5\xbee kak\xc5\xa1no leto dni po rojstvu opazijo, ali je otrok ahondroplastik. Opazna je zavrta rast udov v primerjavi z glavo. Rast udov se zaustavi \xc5\xbee v otro\xc5\xa1ki dobi, zdravljenje pa ne pomaga videzu prizadetega. Inteligenca in spolni razvoj nista prizadeta, \xc5\xbeivljenjska doba pa je skoraj normalna.'